1. ΝΟΜΟΣ ΤΜΣΤ΄ της 17/27 Νοεμ. 1869 Περί διώρυγος του ισθμού της Κορίνθου Σχετικοί και οι: α)Νόμ. πΜΒ΄ της 31 Μαρτ./1 Απρ. 1882 περί τροποποιήσεως του Νόμ. ΤΜΣΤ΄. β)Νόμ. ΑΡΛΔ΄ της 20/25 Φεβρ. 1884 περί τροποποιήσεως του Νόμου περί συμβάσεως μετά της διεθνούς εταιρείας του θαλασσίου πορθμού Κορίνθου προς κατασκευήν νεωτέρας γεφύρας επί της διώρυγος. γ)Νόμ. ΑΧΙΘ΄ της 24/29 Δεκ. 1887 περί αδείας προς εξαγωγήν εξ ακαλλιεργήτων ή καλλιεργησίμων λατομείων λίθων δια τα έργα της διορυχής του Ισθμού της Κορίνθου και απαλλοτριώσεως αυτών. δ)Νόμ. ΑΩΗ΄ της 27/28 Μαρτ. 1890 περί αδείας προς αναγνώρισιν υπό της Κυβερνήσεως της παρά της διεθνούς εταιρείας της θαλασσίας διώρυγος της Κορίνθου εκχωρήσεως πάντων των δικαιωμάτων και πασών των υποχρεώσεων αυτής εις ελληνικήν ανώνυμον εταιρείαν. ε)Νόμ. ΓΡΗΓ΄ της 20/29 Δεκ. 1906 περί διώρυγος της Κορίνθου. ς)Ν.Δ. 1462 της 9/21 Ιουν. 1918 περί προσωπικού της νέας εταιρείας διώρυγος Κορίνθου. ζ)Νόμ. 3301 της 2/5 Απρ. 1925 περί κυρώσεως συμβάσεως παροχής δανείου προς την νέαν εταιρείαν της διώρυγος Κορίνθου προς εκτέλεσιν των αναγκαίων έργων επισκευής, συμπληρώσεως και βελτιώσεως της διώρυγος ταύτης.

[Source: greek_legal_code_raptarchis | Tokens: 1031]